钦定古今图书集成/明伦汇编/官常典/第738卷 > 夏诚
## 钦定古今图书集成/明伦汇编/官常典/第738卷 > 夏诚

按《杭州府志》：“诚，字克诚，仁和人。宣德乙酉举人。正统
初，任沙县教谕，清慎有志操。部使者上其贤，擢监察
御史。土木之难，诚历陈利害，犯颜苦谏，不听。随驾亲
征，每遇敌，以身卫帝，躬冒矢石，身中数矢，血溅御衣，
没于陈，骸骨无存。朝廷追恤死事诸臣，录其子继先
官至抚州知府。”